Proiect didactic la disciplina Istoria românilor și universală
Clasa a XII-a, profil umanist
Lecția II
Subiectul: Ateliere de exersare pentru sesiunea BAC
Unități de competență:
1.1. Explicarea termenilor istorici, specifici Epocii Contemporane.
1.2. Încadrarea termenilor specifici istoriei contemporane în contexte care implică explicaţii, interpretări şi atitudini.
3.3. Cercetarea informaţiei din diferite surse în vederea stabilirii credibilităţii şi a validităţii opiniilor.
Obiective operaționale: La finele activității didactice elevul va fi capabil:
O1 - să recunoască Programa pentru examenul național de bacalaureat la disciplina istoria românilor și universală
O2 - să identifice corect, tipul de item (ex. determinare, argumentare, comparație, opinie, apreciere) și cerința asociată, utilizând baremul de evaluare.
O3 - să formuleze, în scris, răspunsuri complete  itemi diferiți, conform structurii cerute de barem .
O4- să participe activ la activitățile de exersare și autoevaluare, acceptând corectarea răspunsurilor proprii și oferind minimum intervenții relevante în cadrul discuției colective.
O5- să manifeste o atitudine responsabilă față de propria pregătire, respectând sarcinile de lucru și timpul alocat fiecărui item, demonstrând interes pentru perfecționarea răspunsurilor proprii.
Metode și tehnici: Exercițiul, Discuția dirijată, Explicația.
Forme de organizare a activității: activitate individuală, frontală.
	Etape ale activității didactice
	Obiective
	Demers acțional
	Timp
	Tehnologia realizării
(Metodă/Formă de activitate/Resurse)

	Evocare
	
	Profesorul/ profesoara are rolul esențial de a capta atenția elevilor și de a-i motiva să se implice activ pregătirea pentru examenul național de bacalaureat. 
Reamintește elevilor despre atelierul  Exersarea competențelor de analiză istorică prin comparație și reflecție critică. Definiția Comparației -  o metodă de analiză istorică ce constă în punerea alăturată a două sau mai multe surse, evenimente, fenomene, idei sau puncte de vedere, pentru a identifica asemănările și deosebirile între ele, în funcție de un criteriu comun. Comparația este o operație logică și lingvistică prin care se pun în evidență asemănările sau deosebirile dintre două sau mai multe elemente (evenimente, persoane, fenomene, epoci etc.). Această metodă dezvoltă gândirea critică, capacitatea de analiză și argumentare a elevilor
Discută pe scurt în plen despre principalele idei.
Anunțarea subiectului și a obiectivelor lecției.
Sarcină: Notați titlul lecției și o întrebare de interes personal despre tema anunțată.
	
5 min.





	
Activitate frontală

Discuție dirijată

Programă pentru examenul național de bacalaureat


	Realizarea sensului
	




O1



O2


O3 



O4
	Profesorul/ profesoara explică Ce este un criteriu de comparație?
Criteriul de comparație este aspectul concret pe baza căruia se face comparația, adică acel element comun (sau opus) care permite observarea asemănărilor sau diferențelor.
Exemple de criterii: perioada, cauzele, consecințele, metodele folosite, obiectivele, rezultatele, contextul istoric, rolul unei personalități etc.
Etapele realizării unei comparații istorice corecte:
●	Selectarea obiectului comparației – două surse, două evenimente, două epoci etc.
●	Identificarea criteriului de comparație – de exemplu: cauze, efecte, valori, context, reacția opiniei publice, limbaj, rolul actorilor istorici etc.
●	Analiza detaliată a fiecărui element conform criteriului ales.
●	Stabilirea asemănărilor și deosebirilor.
●	Formularea concluziilor personale, preferabil cu argumente și valorizare critică.
Pe parcursul lecției monitorizează activitatea tuturor elevilor. Poate alege câteva dintre activitățile propuse:
Profesorul/ profesoara prezintă Exemplele de itemi , ce sunt destinate pentru familiarizarea candidaților la examenul național de bacalaureat, profesorilor, autorilor de teste cu structura și tipologia itemilor. Aceste exemple nu acoperă întreaga varietate de formulări posibile de itemi/sarcini, ce pot fi utilizate la elaborarea testelor ce vor fi propuse candidaților. Programă pentru examenul național de bacalaureat, pag. 9
Explică elevilor rolul verbelor de acțiune în formularea itemilor. Apoi propune elevilor exersarea Itemilor din diferite sesiuni de examen:
Exemplu de item: 
„Compară opiniile expuse de autori privind implicarea în lupta antiotomană a domnitorilor români. Argumentează răspunsul cu trimitere la surse.”
Cum se realizează corect acest tip de item: Să compari cele două opinii din sursele istorice (A și B), identificând asemănări și/sau deosebiri, folosind un criteriu clar, și să argumentezi folosindu-te de informații din ambele surse.
[bookmark: _fqgk2mskbxgn]PAȘII PENTRU REZOLVARE (conform baremului)
1. Citește sursele cu atenție și identifică ideile legate de implicarea domnitorilor români în lupta antiotomană.
2. Alege un criteriu de comparație (ex.: natura sprijinului, amploarea implicării, tipul de acțiuni militare etc.)
3. Stabilește asemănări sau deosebiri între opiniile din cele două surse.
4. Formulează concluzia comparației (ce au în comun sau ce diferă).
5. Argumentează folosind ambele surse – citează sau parafrazează idei relevante, conform baremului.
	Componentă
	Conținut
	Punctaj

	Comparație
	Criteriu + asemănare/deosebire + concluzie
	3 p

	Argumentare
	Explicarea diferenței/asemănării folosind informații din ambele surse
	4 p


MODELE DE RĂSPUNSURI COMPLETE (x5)
EXEMPLUL 1
Criteriu de comparație: nivelul sprijinului oferit de domnitorii români.
Comparație: Sursele A și B oferă opinii diferite privind sprijinul acordat de domnitorii români în lupta antiotomană. Autorul sursei A consideră că sprijinul a fost ocazional, în timp ce autorul sursei B susține că domnitorii români au oferit un ajutor constant și esențial.
Argumentare: În sursa A, se menționează că domnii „au sprijinit uneori cu trupe și provizii”, ceea ce sugerează o implicare limitată. În schimb, sursa B afirmă că „domnii Țării Românești și ai Moldovei au fost aliați permanenți ai lui Iancu, trimițându-i armate în mai multe campanii”, ceea ce indică un sprijin consecvent.
[bookmark: _qehpi5e6v8r1]EXEMPLUL 2
Criteriu de comparație: natura implicării – militară sau diplomatică.
Comparație: Sursa A subliniază o implicare militară directă a domnitorilor români, pe când sursa B evidențiază un rol diplomatic, prin alianțe și sprijin indirect.
Argumentare: Sursa A afirmă că „domnii au condus personal oastea împotriva otomanilor”, în timp ce în sursa B se spune că „au oferit sprijin logistic și au intermediat tratative între regatul ungar și alți vecini creștini”.
[bookmark: _ksk8lea8kv3z]EXEMPLUL 3
Criteriu: motivația implicării.
Comparație: Autorul sursei A susține că domnitorii români s-au implicat din interes propriu (pentru a-și apăra teritoriul), iar autorul sursei B consideră că au acționat din solidaritate creștină.
Argumentare:  Sursa A menționează că „domnitorii urmăreau menținerea autonomiei în fața pericolului otoman”, în timp ce sursa B afirmă că „ei vedeau în lupta antiotomană o misiune religioasă, alăturându-se cruciadei creștine.”
[bookmark: _96z07f80s5xt]EXEMPLUL 4
Criteriu: eficiența sprijinului oferit.
Comparație:  Autorul sursei A pune la îndoială eficiența sprijinului oferit de domnitori, sugerând că a fost slab organizat. În schimb, sursa B descrie contribuția lor ca fiind decisivă în unele bătălii.
Argumentare: În sursa A, se afirmă că „intervențiile domnitorilor erau uneori întârziate și necoordonate”, pe când în sursa B se spune că „fără sprijinul lor, victoria de la Belgrad din 1456 nu ar fi fost posibilă”.
[bookmark: _vzuod7eawkz3]EXEMPLUL 5
Criteriu: amploarea implicării.
Comparație: Sursa A vorbește despre o implicare limitată, locală, în timp ce sursa B prezintă implicarea ca parte a unei strategii regionale mai largi.
Argumentare: Sursa A notează că domnitorii „acționau mai ales în zonele de graniță cu Imperiul Otoman”, în timp ce sursa B afirmă că „ei au colaborat cu Iancu în mai multe campanii, inclusiv în sudul Dunării.”
EXERCIȚII DE EXERSARE COMPARAȚIE + ARGUMENTARE:
1. Sarcină: Compară opiniile exprimate în sursele A și B privind rolul Daciei în războaiele cu Imperiul Roman. Argumentează răspunsul cu trimitere la surse.
Scop: identificarea diferenței de perspectivă și susținerea cu date despre Decebal, armata dacă, rolul în cucerire.
2. Sarcină: Compară opiniile exprimate în sursele A și B despre rolul lui Mircea cel Bătrân în apărarea Țării Românești împotriva otomanilor. Argumentează răspunsul cu trimitere la surse.
Scop: folosirea criteriului „modul de acțiune” (militar vs. diplomatic).
3.  Sarcină: Compară opiniile exprimate în sursele A și B privind contribuția țărilor române la Revoluția de la 1848. Argumentează răspunsul cu trimitere la surse.  
Scop: criteriu = gradul de unitate în acțiune; comparație și argumentare cu exemple: Proclamația de la Islaz, Avram Iancu etc.
4. Sarcină: Compară opiniile exprimate în sursele A și B despre rolul României în Primul Război Mondial. Argumentează cu trimitere la surse.
Scop: criteriu = importanța implicării; argumentare cu exemplu din 1916–1918, Mărășești, unirea de la 1918.

10 min

	
PPT/ Canva

Activitate individuală









Activitate în grup



Activitate individuală






Programă pentru examenul național de bacalaureat















Exercițiul


Explicația







	Reflecție
	
	[bookmark: _nnxovg5uq0ew]Rezumat: Ce să rețină elevii
Un răspuns corect are criteriu + comparație + concluzie + informații din ambele surse.
Evitați generalizările vagi (ex.: „ambele surse spun ceva diferit”).
Folosirea expresiilor - cheie ajută la punctaj maxim:
· „Conform sursei A...”
· „În sursa B se precizează că...”
· „Așadar, cele două opinii se aseamănă/diferă în privința...”
Resurse:
Educație Online: Istoria românilor și universală, Clasa 12, Lecția 2
	
6  min.
	




[bookmark: _z44h5kuui39z]Notă: Cadrul didactic care aplică acest proiect didactic, poate selecta și adapta activitățile și sarcinile propuse, alegându-le pe cele care se potrivesc cel mai bine nivelului clasei, specificului elevilor și resurselor disponibile în cadrul instituției de învățământ. 
[bookmark: _4edmdufdo6vs]
[bookmark: _v43381rewk9x]Bibliografie: 
1. Adrian Dolghi, Alina Felea, Nicolae Enciu, Ala Revenco-Bîrladeanu, Istoria Românilor și universală, Manual pentru clasa XII, Chișinău , Știința, 2024 acces la  http://ctice.md:8095/public/download.php?id=621
2. Alina Felea , Adrian Dolghi, Ghid și teste de pregătire pentru examenul de Bacalaureat, Clasa XII-a, Chișinău 2021

